
# Рашат Низами: «Кайда ялган, кайда дөреслек?..»

(Дүртьюллыклар)

**Манифест**

Колак салды «безнекеләр»

Марксның теләгенә:

Коммунизм дигәннәре

Булды тик шәүлә генә!..


**СССР**

«Черек империя!» – дидек,

Таза җире күп иде.

Генсек «бабай»ларның гына

Сөйләгәне чүп иде...


**Бәддога**

Халыкара рингта –

сугыш... кара сөрем...

Ник ашкынмый илләр яктыга?

Канлы сугыш генералларына,

Бомбаларга – бездән бәддога!


**Йокымсырый...**

Кече парламентлар хокук сорый,

Башларына суксаң – йокымсырый.

Берни аңламыйча яшәп ята

Йә Машенька шунда, йә Шәмсурый.


**Ике тормыш**

Сарай, яхта, хәтта самолётлар –

Олигарх өчен чүп кенә.

Пенсионер сөт һәм икмәк ала,

Вак акчасы җитми чүт кенә.


Следите за самым важным и интересным в Telegram-каналеТатмедиа

## Нет комментариев
Рашат Низами: «Кайда ялган, кайда дөреслек?..»